Пайшлі ад нас канікулы
*Мікола Чарняўскі*

Пайшлі ад нас канікулы

Сцяжынкаю вясёлай.

За парты

Зноў паклікала

Званком прыветным

Школа.

Як журавы, што з выраю

Дамоў ляцяць, —

Уранку

Сабраліся, шчаслівыя,

Мы зноў на школьным ганку.

А школа, сонцам ззяючы

Як маці, сустракае:

— Заходзьце, Добрай раніцы!

Даўно я вас чакаю!

I дзверы адчыняюцца

У клас —

У свет бяскрайні,

I верасень схіляецца

Над партай,

Як настаўнік.